Public procurement notice: Contract Notice
Published: 2020-08-07
Buyer: Civica
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45210000: Building construction work | 45262690 | 71000000 | 71242000
Estimated value: 3000000000 DKK
Submission deadline: 2020-09-03
Award criteria: The most economic tender

Technical requirements: Civica har besluttet at udbyde en rammeaftale om strategisk partnerskab om planlægning, projektering og udførelse af en række renoveringsprojekter, nybyg og nedrivning. Baggrunden for at udbyde en portefølje af projekter samlet i et strategisk partnerskab – frem for udbud af enkeltprojekter – er forventningen om at kunne opnå væsentlige stordriftsfordele, synergieffekter, gentagelsesoptimeringer og løbende innovation gennem et tæt og tillidsfuldt samarbejde med den valgte strategiske partner.
Civica udbyder rammeaftalen, men det vil være de enkelte boligafdelinger repræsenteret ved Civica, som indgår de enkelte Aftalesedler. Både Civica og de enkelte boligafdelinger får med dette udbud afløftet den udbudspligt, der måtte påhvile dem. Som bilag 1.12 til rammeaftalen vedlægges en liste over eksisterende boligafdelinger, idet det bemærkes, at de boligafdelingerne, som kan anvende rammeaftalen i forbindelse med nybyggeri, først etableres på et senere tidspunkt.
Rammeaftalen indeholder planlægning, projektering, gennemførelse og idriftsættelse af en portefølje af renoveringsprojekter samt nedrivning. Udover renoveringsprojekter indeholder det strategiske partnerskab mulighed for opgaver vedrørende nybygning. Den forventede omsætning under rammeaftalen er 3 mia. kr. ekskl. moms. Civica kan frem til Indkøbsperiodens udløb forhøje rammeaftalens værdi med 20 % med et varsel på seks måneder, se nærmere herom i udbudsgrundlaget.
Såfremt der modtages flere end 3 konditionsmæssige ansøgninger fra ansøgere, der ikke er omfattet af en udelukkelsesgrund, og som opfylder egnethedskravene, udvælges de 3 ansøgere, der samlet set dokumenterer mest erfaring med sammenlignelige opgaver. "Sammenlignelige opgaver" afgrænses til følgende:
— renovering udført i etaper, mens bebyggelsen har været i drift. Ved bebyggelse i drift forstås et boligbyggeri, hvor bygningen er taget i brug. Boligbyggeriet kan være beboet eller ubeboet under udførelsen af renoveringsarbejdet,
— aktiv deltagelse i strategisk samarbejde eller længerevarende samarbejder med en karakter svarende til et strategisk partnerskab.
Ved udvælgelsen vil det afgørende ikke være antallet af referencer, men derimod i hvor høj grad de fremlagte referencer samlet set viser erfaring med ovenstående punkter.
Civica kan frem til Indkøbsperiodens udløb forhøje rammeaftalens værdi med 20 % med et varsel på seks måneder, se nærmere herom i udbudsgrundlaget.
Civica har vurderet, at rammeaftalen ikke hensigtsmæssigt kan opdeles i delkontrakter, idet en sådan opdeling ville medføre en række uhensigtsmæssige tekniske og juridiske grænseflader med deraf følgende risiko for øgede transaktionsomkostninger.
En ansøger udelukkes fra deltagelse, hvis ansøger er omfattet af en af de obligatoriske udelukkelsesgrunde i udbudslovens § 135 og § 136, medmindre ansøger kan fremlægge dokumentation for at være pålidelig, jf. udbudslovens § 138. Tilsvarende vil ansøgere, som befinder sig i en af de frivillige udelukkelsesgrunde nævnt i udbudslovens § 137, stk. 1, nr. (1)-(6) blive udelukket fra deltagelse og vil ikke komme i betragtning, medmindre ansøger fremlægger dokumentation for, at ansøger er pålidelig, jf. udbudslovens § 138.
De tilbudsgivere, som ordregiver har til hensigt at tildele rammeaftalen, skal på anmodning (ikke som en del af ansøgningen) fremlægge serviceattest (danske virksomheder) eller tilsvarende dokumentation (udenlandske virksomheder) som dokumentation for, at tilbudsgiver ikke befinder sig i en af de ovenfor refererede udelukkelsesgrunde.
(1) Ansøgeren skal have en årsomsætning på minimum DKK 500 mio. ex. moms i hvert af de 3 seneste afsluttede regnskabsår.
(2) Ansøgeren skal have en egenkapital på minimum DKK 50 mio. ex. moms i hvert af de 3 seneste afsluttede regnskabsår.
Hvis ansøger baserer sin opfyldelse af ovenstående mindstekrav på en eller flere enheders økonomiske formåen, skal ansøger og de støttende enheder tilsammen opfylde ovenstående minimumskrav. Ordregiver vil i forbindelse med kontraktindgåelsen kræve solidarisk hæftelse, hvis ansøgeren baserer sig på andre enheders økonomiske og finansielle formåen.
Hvis ansøgeren består af en gruppe af økonomiske aktører, herunder konsortier og midlertidige sammenslutninger, der deltager i udbuddet sammen, skal de ovenstående krav opfyldes af gruppen som helhed. Deltagerne i konsortiet/sammenslutningen påtager sig at hæfte solidarisk over for ordregiver.

Eligibility requirements: En ansøger udelukkes fra deltagelse, hvis ansøger er omfattet af en af de obligatoriske udelukkelsesgrunde i udbudslovens § 135 og § 136, medmindre ansøger kan fremlægge dokumentation for at være pålidelig, jf. udbudslovens § 138. Tilsvarende vil ansøgere, som befinder sig i en af de frivillige udelukkelsesgrunde nævnt i udbudslovens § 137, stk. 1, nr. (1)-(6) blive udelukket fra deltagelse og vil ikke komme i betragtning, medmindre ansøger fremlægger dokumentation for, at ansøger er pålidelig, jf. udbudslovens § 138. De tilbudsgivere, som ordregiver har til hensigt at tildele rammeaftalen, skal på anmodning (ikke som en del af ansøgningen) fremlægge serviceattest (danske virksomheder) eller tilsvarende dokumentation (udenlandske virksomheder) som dokumentation for, at tilbudsgiver ikke befinder sig i en af de ovenfor refererede udelukkelsesgrunde.

Award value: 3000000000